སེམས་ཅན་ཐམས་ཅད་བདེ་བ་དང་བདེ་བའི་རྒྱུ་ལ་འགོད་པར་བྱ་དགོས་པ་དང་།སེམས་ཅན་ཐམས་ཅད་སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་བར་བྱ་དགོས་པའི་ཁྱད་པར་ཅན་གྱི་ལྷག་བསམ་དང་སྨོན་ལམ་ལེགས་ཤོས་དེ་ཉིད།ནང་བ་སངས་རྒྱས་པ་ཚང་གི་བསམ་བྱ་ཐུན་མོང་མ་ཡིན་པ་རེད།དེང་དུས་འདིར་བསམ་བློ་ཡང་དག་པ་དང་ལྟ་བ་དཀར་པོ་འདིིའི་རྒྱུད་འཛིན་པ་གཙོ་བོ་དེ་དང་།མཚོན་བྱེད་དེ་བོད་མི་རིགས་ཞེས་པའི་ཁ་བ་གངས་ཅན་གྱི་ལུང་བར་འཚོ་བའི་ང་ཚོ་རེད།ང་ཚོའི་བསམ་བློ་དང་ལྟ་བའི་སེམས་ཅན་ཐམས་ཀྱི་བདེ་སྐྱིད་འཚོལ་དགོས་པ་དང་རྙེད་ཐུབ་པ་རེད།གལ་ཏེ་ཡང་དག་པའི་ལྟ་བ་དང་ང་ཚོའི་དམིགས་ཡུལ་འདི་འཛམ་གླིང་གི་སྤྱི་ལ་ཁྱབ་སོང་བ་ཡིན་ཙང་།དེ་ལས་ལྷག་པའི་འགྲོ་བ་མི་དང་བཅས་པ་ལ་སྲི་ཞུ་སྒྲུབ་སྟངས་དང་ཕན་པ་སྒྲུབ་སྟངས་ཤིག་ཡོད་མ་རེད།ཁོ་ཚོ་ལ་བདེ་སྐྱིད་ཀྱི་རྩ་བ་དང་ཞི་བདེ་ཡི་ལམ་ཡིག་བསྐྲུན་ཐུབ་སོང་བ་ཡིན་ན།ང་ཚོའི་མི་རིགས་འདི་རྒུད་ཀྱང་ཆོག་ལ་ཉམས་ཀྱང་ཆོགནང་བསྟན་འཛམ་གླིང་གི་སྤྱོད་བྱ་དང་ལྟ་བྱར་གྱུར་སོང་ན་བོད་མི་རིགས་ཞེས་ཟུར་དུ་བོད་ཡོད་ནའང་དེ་ལ་ཕན་པ་མེད་ལ་མེད་ནའང་གནོད་པ་ཡོད་མ་རེད།བོད་པ་གཙོ་ཆར་སངས་རྒྱས་ཆོས་ལུགས་པ་ཡིན་པས།སངས་རྒྱས་ཆོས་ལུགས་པ་ཡིན་ཙམ་གྱིས་ཆོག་གི་མ་རེད།གཞི་ལམ་འབྲས་གསུམ་གྱི་རྣམ་བཞག་མཐའ་ཆོད་པ་ཞིག་ཤེས་ན་རབ་དང་མཆོག་གཙོ་བོ་རེད།མ་མཐའ་འང་ཟུར་ཙམ་ཤེས་དགོས་པ་རེད།ང་ཚོ་ནས་བཟུང་ཏེ་འཛམ་གླིང་ལ་ནང་བསྟན་དར་དགོས་པ་རེད།དེ་བས་གཞན་ལ་ཤེས་སུ་འཇུག་དགོས་ན།རང་ཉིད་ཀྱིས་བསླབ་དགོས་པ་རེད།འཇིག་རྟེན་གྱི་བྱ་བ་ཙམ་ལ་མགོ་རྨོངས་བ་ཡིན་ན་ནང་བསྟན་སློབ་ཐུབ་ཀི་རེད།རྒྱུ་མཚན་དེའི་ཕྱིར་རབ་བྱུང་གི་ལུས་རྟེན་ལེན་དགོས་པ་རེད།ད་ལྟའི་བོད་མི་རིགས་ཀྱི་རབ་བྱུང་བའི་གྲངས་ཚད་འདི་ཧ་ཅང་ཉུང་ཉུང་རེད།བོད་མི་ས་ཡ་གསུམ་རབ་ཏུ་བྱུང་བ་ཡིན་པས་དབང་དུ་བཏང་ན།མ་མཐར་བྱས་ན་ཡང་ས་ཡ་གཅིག་གི་ནང་བསྟན་ཆོས་ལུགས་མཐའ་ཆོད་པ་ཞིག་བསླབ་ཐུབ་རྒྱུ་རེད།བོད་པ་ས་ཡ་གཅིག་གི་འཛམ་པའི་གླིང་འདིར་ནང་བསྟན་དར་ཁྱབ་ཆེན་པོར་གཏོང་ཐུབ་རྒྱུ་རེད།ནང་བསྟན་འཛམ་གླིང་ལ་ཁྱབ་པའི་ཉིན་དེར་བོད་པ་གཅིག་ལའང་མཛུབ་མོ་འཛིགས་ས་མེད་པར་བྱས་ཀྱང་ང་ཚོར་གྱོང་གུད་ཡོད་མ་རེེད།ཕངས་སེམས་སྐྱེ་དགོས་པ་མི་འདུགང་ཚོའི་རླབས་ཆེ་བའི་གཟི་བརྗིད་དང་རྒྱལ་ཁ་རེད།གལ་ཏེ་ཁྱེད་རང་བོད་པ་ཡིན་ན་ནང་བསྟན་སློབས་ཤིག།